RESOLUCIÓN do 5 de xullo de 2007 pola que se convoca o Curso superior de dereito comunitario.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/07/2007

Conforme os fins que lle asigna a este centro a normativa que o regula (Lei 4/1987, do 27 de maio, de creación da Escola Galega de Administración Pública, modificada pola Lei 10/1989, do 10 de xullo) a EGAP, en colaboración coa Secretaría Xeral de Presidencia da Xunta, a Obra Social de Caixa Galicia, a Secretaría Xeral de Relacións Exteriores e a Fundación Galicia Europa, convoca, baixo a dirección da Asesoría Xurídica Xeral da Xunta de Galicia, o Curso superior de dereito comunitario.
1. Obxectivos. O Curso superior de dereito comunitario pretende afondar no estudo desta parte do ordenamento xurídico, para dotar aos asistentes dun conxunto de capacidades e habilidades que poidan aplicar no seu ámbito laboral ou profesional, dada a incidencia cada vez maior da materia obxecto do curso na actividade ordinaria da Administración, abarcando as últimas novidades doutrinais, lexislativas e xurisprudenciais.
En particular, o penúltimo módulo consta dun taller práctico de dereito comunitario que sirve de complemento á parte teórica do programa.
2. Contido. O Curso superior de dereito comunitario está dividido en dezaoito partes. O contido do temario é o seguinte:
Conferencia inaugural: Dámaso Ruiz-Jarabo e Colomer avogado xeral do Tribunal de Xustiza das Comunidades Europeas e maxistrado da Sala do Contencioso-Administrativo do Tribunal Supremo (2 horas).
I. A integración europea.
Tema 1. Historia de Europa e da Unión Europea. A integración europea. A evolución dos tratados. O proxecto de tratado da Unión Europea (2 horas).
II. Organización comunitaria e fontes do dereito comunitario.
Primeira parte: Organización comunitaria.
Tema 1. A Comisión. O Parlamento Europeo. O Consello. O Comité das Rexións. Outras institucións comunitarias. Distribución do poder decisorio nos piares gobernamentais (2 horas).
Segunda parte: Fontes do dereito comunitario.
Tema 2. Natureza do dereito comunitario. Fontes; o dereito orixinario. O dereito derivado. Execución e principios. Regulamentos, directivas e decisións. Recomendacións e ditames. Principios xerais do dereito. Outras fontes do dereito comunitario (6 horas).
Tema 3. Principios na aplicación do dereito comunitario; primacía e efecto directo. Principio de seguridade xurídica. Outros principios (4 horas).
Tema 4. Responsabilidade dos Estados membros fronte aos cidadáns por incumprimento do dereito comunitario (2 horas).
III. Liberdades básicas comunitarias.
Tema 1. Libre circulación de persoas. Libre circulación de mercancías. Libre circulación de servizos. Libre circulación de capitais (4 horas).
IV. Os órganos xudiciais das comunidades europeas.
Tema 1. O sistema xurisdicional comunitario (2 horas).
Tema 2. O Tribunal de Xustiza das Comunidades Europeas. Natureza, composición e competencias. Regras de procedemento e funcionamento (4 horas).
Tema 3. Especial referencia ao recurso de casación (2 horas).
Tema 4. O Tribunal de Primeira Instancia. O Tribunal da Función Pública (4 horas).
Tema 5. Réxime de recursos: recurso por incumprimento, recurso de anulación, recurso por omisión (4 horas).
Tema 6. A xustiza constitucional e a Unión Europea. O xuíz español e o dereito comunitario. A xurisdición española e a primacía e eficacia do dereito comunitario (2 horas).
Tema 7. A cuestión prexudicial (2 horas).
Tema 8 . Medidas cautelares (2 horas).
Tema 9. A incidencia da doutrina do Tribunal de Xustiza das Comunidades Europeas na xurisprudencia do Tribunal Supremo (2 horas).
Tema 10. As comunidades autónomas ante a xurisdición comunitaria (2 horas).
Tema 11. Xurisprudencia máis recente do Tribunal de Xustiza en relación coas comunidades autónomas (2 horas).
Tema 12. Casos prácticos sobre recursos que afectasen a Comunidade Autónoma de Galicia (2 horas).
V. Dereito da competencia.
Tema 1. O Dereito Europeo da Competencia. Regulación da competencia no dereito comunitario. Ámbito de validez e relacións co dereito dos Estados membros (2 horas).
Tema 2. Disposicións aplicables as empresas. Axudas outorgadas polos Estados (4 horas).
Tema 3. Xurisprudencia do Tribunal de Xustiza das Comunidades Europeas sobre axudas de estado (2 horas).
Tema 4. Especial referencia á CAG (2 horas).
VI. Protección dos dereitos fundamentales.
Tema 1. Protección dos Dereitos Fundamentais (2 horas).
VII. Políticas comunitarias.
Tema 1. Mercado único europeo e as políticas comunitarias (2 horas).
Tema 2. As políticas comunitarias (I): Política agrícola común. Pesca (2 horas).
Tema 3. As políticas comunitarias (II): Consumo. Sanidade. Transportes e comunicacións. Educación. Cultura. Industria (2 horas).
VIII. Contratación pública.
Tema 1. Fundamento da Intervención da Unión Europea. As directivas comunitarias en materia de contratación. Comunicacións da comisión en materia de contratación (6 horas).
Tema 2. Xurisprudencia do Tribunal de Xustiza das Comunidades Europeas en materia de contratación pública (2 horas).
Tema 3. O dereito comunitario e a súa incidencia na actuación da administración e xestión dos servizos públicos (2 horas).
IX. Intervención da unión europea en materia de ambiente.
Tema 1. Dereito orixinario. Dereito derivado. Incumprimento dos Estados e doutrina do Tribunal de Xustiza sobre a materia (4 horas).
Tema 2. Especial referencia ao caso galego (2 horas).
X. A xestión de fondos comunitarios.
Tema 1. Fundamento. Instrumentos. Etapas. (4 horas).
Tema 2. Supostos prácticos (2 horas).
Tema 3. A xestión de fondos comunitarios na Comunidade Autónoma de Galicia (2 horas).
XI. Dereito social e tributario comunitario.
Tema 1. Réxime financieiro da Unión Europea. A harmonización fiscal (2 horas).
Tema 2. Dereito social comunitario. Política social comunitaria. Regulación das relacións laborais. Seguridade Social (2 horas).
XII. Dereito sancionador.
Tema 1. Dereito Sancionador da Unión Europea. Sancións administrativas a Estados e particulares. Legalidade comunitaria, procedemento e mecanismos para a sanción. Estudio da práctica (2 horas).
XIII. Política de xustiza e interior.
Tema 1. Política de xustiza e interior. Espazo xudicial e policial comunitario e os seus efectos nos Estados Membros. A cooperación e auxilio xudicial no ámbito comunitario (2 horas).
XIV. A acción exterior.
Tema 1. A acción exterior da Unión Europea. A Unión Europea no contorno internacional (2 horas).
Tema 2. Acción exterior de Galicia en Europa (2 horas).
XV. A unión europea e as comunidades autónomas.
Tema 1. Dereito Comunitario e comunidades autónomas. Teoría xeral. Fase ascendente e descendente (2 horas).
Tema 2. Incidencia da interpretación e aplicación do dereito comunitario con especial referencia á Comunidade Autónoma de Galicia (2 horas).
Tema 3. As comunidades autónomas na Unión Europea (2 horas).
XVI. Taller práctico de dereito comunitario.
Tema 1. Taller práctico de dereito comunitario (10 horas).
XVII. Situación actual e futuro da Unión Europea.
Tema 1. Situación actual e futuro da Unión Europea con referencia á interpretación e aplicación do dereito comunitario polas comunidades autónomas (4 horas).
XVIII. Xornada de clausura.
Gil Carlos Rodríguez Iglesias, catedrático de dereito internacional público da Universidade Complutense de Madride ex-presidente do Tribunal de Xustiza das Comunidades Europeas (2 horas).
3. Destinatarios. O curso convocado ten como destinatarios aos letrados da Xunta de Galicia, ademais de funcionarios de carreira ou persoal interino dos grupos A, B, C ou D, que estean en posesión do título de licenciado ou diplomado universitario, pertencentes á Xunta de Galicia ou á Administración local galega, así como o persoal laboral dunha ou doutra administración, dos grupos I, II, III e IV, que se atopen en posesión do título de licenciado ou diplomado universitario; letrados e funcionarios de outras Administracións; maxistrados, xuíces, profesionais do dereito e interesados nas materias a impartir sempre que posúan o título de licenciado ou diplomado universitario.
4. Prazas. O número de prazas é limitado á capacidade do salón de actos da Escola Galega de Administración Pública.
5. Dereitos de inscrición. Os dereitos de inscrición fíxanse nas seguintes contías, segundo estes casos:
-1. Novecentos euros (900 euros) para todos aqueles solicitantes que pertenzan á Xunta de Galicia ou á Administración local galega que estean en posesión do título de licenciado ou diplomado universitario. Esta circunstancia acreditarase mediante certificación expedida polo secretario xeral da respectiva consellaría ou xefe superior de persoal da delegación, deputación ou concello, segundo o modelo que se xuntacomo anexo II á convocatoria deste curso no DOG.
O importe anterior farase efectivo polos interesados en dous prazos de catrocentos cincuenta euros (450 euros) cada un, de acordo coa seguinte modalidade:
-O primeiro prazo deberá ingresarse no momento de formalizar a inscrición.
-O segundo prazo farase efectivo dentro dos primeiros quince días de decembro de 2007.
-2. Mil douscentos euros (1.200 euros) para o resto dos solicitantes que estean en posesión do título de licenciado ou diplomado universitario.
A contía consignada farase efectiva polos interesados en dous prazos de seiscentos euros (600 euros) cada un, de acordo coa seguinte modalidade:
-O primeiro prazo deberá ingresarse no momento de formalizar a inscrición.
-O segundo prazo farase efectivo dentro dos primeiros quince días de decembro de 2007.
6. Forma de pagamento. O aboamento do primeiro prazo efectuarase mediante o ingreso na conta corrente do Tesouro da Xunta de Galicia na Caixa de Aforros de Galicia, oficina de organismos de Santiago de Compostela, número 2091 0300 47 3110063172.
O pagamento do segundo prazo realizarase mediante o ingreso no mesmo número de conta segundo as indicacións da dirección do curso aos alumnos admitidos neste.
7. Incumprimento dos prazos de pagamento. Os alumnos que non fagan efectivo o importe dos dereitos de inscrición, dentro dos prazos marcados para cada caso, perderán a súa condición de asistentes a este curso e non terán dereito á devolución das contías ingresadas con anterioridade.
8. Prazo de inscrición, solicitudes e documentos. Para a participación neste curso, ábrese un prazo de inscrición que comezará o día seguinte da publicación deste curso no DOG e rematará o día 5 de outubro de 2007, para que as persoas que figuran como destinatarias deste curso poidan formalizala, segundo o modelo que figura no anexo I da convocatoria deste curso no DOG.
Para a formalización da inscrición será preciso achegar o pertinente boletín cos seguintes documentos, sendo rexeitadas as solicitudes que non se ateñan aos modelos establecidos:
a) Se o peticionario é funcionario ou persoal interino en posesión dos títulos de licenciado ou diplomado universitario:
-Fotocopia do DNI.
-Dúas fotos a cor, tamaño carné.
-Certificado, conforme o modelo do anexo II desta convocatoria, no que consten expresamente estes datos:
1. Que o/a interesado/a é funcionario/a de carreira ou persoal interino dos grupos A, B, C ou D da Xunta de Galicia ou da Administración local galega.
1.1. Se é funcionario/a: que se atopa en situación administrativa de servizo activo ou de servizos especiais en calquera das dúas aludidas administracións.
1.2. Se é persoal interino: que está ocupando praza dos grupos A, B, C ou D dunha ou doutra das mencionadas administracións.
Este certificado, igual co anterior do punto 1, deberá expedilo, segundo os casos, o secretario xeral da respectiva consellaría ou xefe superior de persoal da delegación, deputación ou concello, segundo o modelo que como anexo II figura na convocatoria deste curso no DOG.
-Xustificante da transferencia dos respectivos dereitos de inscrición polo primeiro prazo.
-Copia cotexada do título de licenciado ou diplomado universitario.
b) Se o/a peticionario/a é persoal laboral en posesión dos títulos de licenciado ou diplomado universitario:
-Fotocopia do DNI.
-Dúas fotos a cor, tamaño carné.
-Certificado no que conste expresamente que o/a interesado/a é persoal laboral dos grupos I, II, III ou IV da Xunta de Galicia ou da Administración local galega, e que se atopa en situación de servizo activo ou de excedencia forzosa en calquera das dúas citadas administracións.
Este documento deberá expedilo, segundo os casos, o secretario xeral da respectiva consellería ou xefe superior de persoal da delegación, deputación ou concello, segundo o modelo do aludido anexo II.
-Xustificante da transferencia dos respectivos dereitos de inscrición polo primeiro prazo.
-Copia cotexada do título de licenciado ou diplomado universitario.
c) Para os restantes peticionarios en posesión dos títulos de licenciado ou diplomado universitario:
-Fotocopia do DNI.
-Dúas fotos a cor tamaño carné.
-Copia cotexada do título de licenciado ou diplomado universitario.
-Curriculo.
-Xustificante da transferencia dos respectivos dereitos de inscrición polo primeiro prazo.
Para calquera información poden dirixirse á Asesoría Xurídica Xeral da Xunta de Galicia, aos seguintes teléfonos: 981 54 58 98 / 981 54 58 76.
9. Criterios selectivos. Se os solicitantes son funcionarios, persoal interino ou persoal laboral, os criterios selectivos para a admisión neste curso serán, por esta orde, os seguintes:
1. Que exista unha relación directa entre as tarefas que realiza o interesado no desempeño do seu posto de traballo e a materia obxecto deste curso.
2. Ter realizado, durante os últimos cinco anos, un menor número de cursos relacionados con contidos temáticos similares ao que agora se convoca.
3. A antigüidade, e como tal enténdese a data de ingreso do/a interesado/a na Administración pública.
De quedasen prazas libres, despois de feita a selección entre o persoal funcionario ou laboral de calquera das administracións públicas galegas indicadas anteriormente, o criterio selectivo dos restantes peticionarios, nos que non concorra a mencionada condición, será como se expresa a seguir:
-Gozarán de preferencia aqueles solicitantes que documentalmente acrediten que a súa actividade profesional mantén relación co dereito comunitario e poidan demostrar, a través do seu curriculo, unha constatada experiencia neste campo (por exemplo, publicacións, cursos de especialización, traballos de investigación, etc., vinculados coa materia expresada).
Toda a documentación que remitan os solicitantes, que non sexa orixinal, terá que vir debidamente cotexada.
En calquera caso, esta convocatoria rexerase polos criterios de participación nas actividades docentes da Escola Galega de Administración Pública, publicados no DOG nº 149, do 3 de agosto de 1994.
10. Certificado de asistencia. Para a superación deste curso e a obtención do certificado de asistencia é imprescindible que os alumnos acudan con regularidade a este e que a súa asistencia a esta actividade supoña unha porcentaxe superior ao 90% das horas programadas. Os participantes que non alcancen aquel límite, sexa cal sexa a causa, quedarán eliminados coa perda de todos os dereitos.
11. Desenvolvemento. O curso realizarase na Escola Galega de Administración Pública, rúa de Madrid, 2-4, polígono das Fontiñas, Santiago de Compostela. Comezará o 17 de outubro de 2007 e rematará o día 3 de marzo do ano 2008.
A súa duración será de 130 horas, que se distribuirán a razón de 8 horas por semana, ordinariamente os luns e mércores, desde as 16.30 ás 20.30 horas.
12. Modificacións. A dirección do curso reserva para si a facultade de interpretar e resolver as incidencias que puidesen xurdir no desenvolvemento deste curso, así como de cancelalo se o escaso número de solicitudes non xustificasen a súa realización. A selección, organización e dirección do Curso superior de dereito comunitario corresponderalle á Asesoría Xurídica da Xunta de Galicia.
Santiago de Compostela, 5 de xullo de 2007.
Antonio Izquierdo Escribano
Director da Escola Galega de Administración
Pública
Ver referencia pdf "13700D010P056.PDF"